Deutsche Bank Park

Deutsche Bank Park – futbolo stadionas Frankfurte prie Maino, vienas didžiausių Vokietijoje. Stadionas talpina 48 000 žiūrovų,Deutsche Bank Park. Sbp.de (tikrinta 2025-12-28). tarp jų 20 000 stovimųjų vietų.Eintracht Frankfurt. Transfermarkt.com (tikrinta 2025-12-28). Daugiausia naudojamas futbolo ir amerikietiškojo futbolo rungtynėms, čia namų rungtynes žaidžia Frankfurto „Eintracht“ ir Frankfurto „Galaxy“ klubai. Požeminė automobilių stovėjimo aikštelė gali talpinti 1800 automobilių. Arenos stogas sveria 2500 tonų, o videokubas – 30 tonų.

 Istorija 

Stadionas atidarytas 1925 m. gegužės 21 d. kaip Miško stadionas (). 1937 ir 1953 m. renovuotas. 1966 m. vyko bokso kova tarp Muhammad Ali ir Karl Mildenberger.

Besiruošiant 1974 m. pasaulio čempionatui, 1972–1974 m. vėl renovuotas. Čia vyko 1988 m. Europos futbolo čempionatas. 2002 m. vėl prasidėjo stadiono rekonstrukcija, kuri tęsėsi iki 2005 m. Stadionas rekonstruotas jo neuždarant, dėl rekonstrukcijos nebuvo nukeltos nė vienerios rungtynės. Stadiono atnaujinimui buvo sunaudota 80 000 m³ betono ir 12 000 tonų plieno. Iš viso rekonstrukcija kainavo 171 mln. eurų.

2005 m. liepą stadionas pervadintas į „Commerzbank“ arena (pagal bankų koncerną „Commerzbank“). Po rekonstrukcijos čia buvo surengtas FIFA konfederacijų taurės finalas, kuriame žaidė Brazilija ir Argentina. 2006 m. stadione buvo sužaistos penkerios XVIII pasaulio futbolo čempionato rungtynes.

2020 m. liepą pasikeitė rėmėjai, todėl stadionas pervadintas „Deutsche Bank“ vardu.Deutsche Bank Park. Eintracht.de (tikrinta 2025-12-28).

 Šaltiniai 

 Nuorodos 

 Oficiali svetainė

Kategorija:Frankfurtas prie Maino
Kategorija:Vokietijos futbolo stadionai
Kategorija:Pasaulio futbolo čempionatų stadionai
Kategorija:Europos futbolo čempionatų stadionai